പെഗാസസ് : സുപ്രീംകോടതി മുന് ജഡ്ജി അരുണ് മിശ്രയുടെ ഫോണും ചോര്ത്തി സുപ്രീംകോടതി മുന് ജഡ്ജി അരുണ് മിശ്രയുടെ ഫോണും പെഗാസസ് ഉപയോഗിച്ച് ചോര്ത്തിയെന്ന് വെളിപ്പെടുത്തല്. പെഗാസസ് ഫോണ് ചോര്ത്തലുമായി ബന്ധപ്പെട്ട് കൂടുതല് വിവരങ്ങള് ദി വയര് അടക്കമുള്ള മാധ്യമക്കൂട്ടായ്മയാണ് പുറത്തു വിട്ടത്. 2010 സെപ്തംബര് മുതല് 2018 വരെ അരുണ് മിശ്ര ഉപയോഗിച്ച ഫോണാണ് പെഗാസസ് ചാരസോഫ്റ്റ് വെയര് ഉപയോഗിച്ച് ചോര്ത്തിയത്. ജസ്റ്റിസ് ലോയയുടെ ദുരൂഹ മരണം ഉള്പ്പെടെ വിവാദമായ നിരവധി കേസുകള് അരുണ് മിശ്രയുടെ ബെഞ്ചിലെത്തിയിരുന്നു. മരടിലെ ഫ്ലാറ്റ് പൊളിക്കല് ഉള്പ്പെടെ കേരളത്തെ സംബന്ധിച്ച് സുപ്രധാനമായ ചില വിധികളും അദ്ദേഹം പുറപ്പെടുവിച്ചു. കഴിഞ്ഞ വര്ഷം സെപ്തംബറിലാണ് അരുണ് മിശ്ര സുപ്രീംകോടതിയില് നിന്നും വിരമിച്ചത്. കൂടാതെ, സുപ്രീംകോടതി ചീഫ് ജസ്റ്റിസിനെതിരെ വാര്ത്തസമ്മേളനം നടത്തിയ നാല് ജഡ്ജിമാരില് ഒരാളായിരുന്ന അരുണ് മിശ്ര. വിവാദമായ ഒട്ടനവധി കേസുകളില് അരുണ് മിശ്ര വിചാരണ നടത്തുകയും. വിവാദപരമായ പരാമര്ശങ്ങള് നടത്തുകയും ചെയ്തിരുന്നു. ഇതിനു മുന്പുള്ള കാലത്ത് ഇദ്ദേഹം ഉപയോഗിച്ച നമ്ബറാണ് ചോര്ത്തപ്പെട്ടത് എന്നാണ് വിവരം. പെഗാസസ് വിഷയത്തില് അന്വേഷണം ആവശ്യപ്പെട്ടുള്ള ഹരജി നാളെ സുപ്രീംകോടതി പരിഗണിക്കാനിരിക്കെയാണ് ജുഡീഷ്യറിയുമായി ബന്ധപ്പെട്ട ഈ വെളിപ്പെടുത്തല് പുറത്തുവന്നത്. സുപ്രീംകോടതിയിലെ ഏറ്റവും തന്ത്രപ്രധാനമായ റിട്ട് സെക്ഷനിലെ രണ്ട് രജിസ്ട്രാര്മാരുടെ നമ്ബറുകള് ഇപ്പോള് പുറത്തുവന്ന പട്ടികയിലുണ്ട്. Tags: arun mishra featured news Pegasus supreme court judge അരുണ് മിശ്ര സുപ്രീംകോടതി മുന് ജഡ്ജി